《行县道中遇暴风雨寄吕少蒙太博》
宋代·冯山

霖潦经时路未通，公言行县太匆匆。安知风雨欺人处，正在溪山绝险中。

一出到头馀日在，少留随分觉途穷。却因下马心方悟，欲速无成万事同。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。